Ramona Chiriac, șefa Reprezentanței în România a Comisiei Europene, și-a anunțat joi retragerea de pe lista propusă de coaliția de guvernare pentru Parlamentul European. Într-un mesaj postat pe rețeaua X, ea spune că nu va candida, din motive personale.
Reamintim că, deși era prima pe listă, Ramona Chiriac nu a demisionat de la conducerea Reprezentanței, ci și-a luat concediu fără plată.
Conform unor informații pe surse apărute în presă, Ramona Chiriac ar fi solicitat nominalizarea pentru mandatul de comisar european ce-i va reveni României, dar PSD i-ar fi cerut în schimb să se înscrie în acest partid.
Întrebat dacă următorii doi candidați de pe listă vor înainta câte o poziție, Lucian Bode a explicat că nu s-a discutat această situație și, prin urmare, nu se știe dacă PSD și PNL o vor înlocui pe Ramona Chiriac, rapid, cu o altă persoană care îndeplinește profilul dorit în special de Marcel Ciolacu pentru capul de listă: femeie cu o carieră solidă în spate.
Pe locul 2 de pe listă se află social – democratul Mihai Tudose, fost premier, urmat de liberalul Rareș Bogdan.
Lista comună a PSD și PNL:
- Mihai Tudose
- Rareș Bogdan
- Gabriela Firea
- Dan Motreanu
- Claudiu Manda
- Adina Vălean
- Victor Negrescu
- Daniel Buda
- Vasile Dîncu
- Maria Grapini
- Siegfried Mureșan
- Dragoș Benea
- Mircea Hava
- Gheorghe Cîrciu
- Gheorghe Falcă
- Virgil Popescu
- Dan Nica
- Alexandru Muraru
Conform unor surse, ordinea de pe listă a candidaţilor mai poate suferi modificări, în urma negocierilor de ultimă oră.
****